open-index/open-wikipedia-markdown huggingface dataset:
Χρήστος Μαστραπάς

Ο **Χρήστος Μαστραπάς** (1836-1902)  ήταν Έλληνας στρατιωτικός και πολιτικός, βουλευτής και υπουργός Στρατιωτικών. Έλαβε μέρος στον Ελληνοτουρκικό πόλεμο του 1897.

## Βιογραφικά στοιχεία
Γεννήθηκε στη Δωρίδα το 1836 και ήταν γιος του Βασιλείου Μαστραπά αγωνιστή του 1821. Το 1858 εισήλθε στη Σχολή Ευελπίδων από την οποία εξήλθε το 1861 με τον βαθμό του ανθυπολοχαγού. Με τον βαθμό του λοχαγού αναμίχθηκε με την πολιτική όπου και εξελέγη πληρεξούσιος Δωρίδας στη Β΄ Εθνοσυνέλευση (1864), ακολουθώντας τότε την ομάδα του Επ. Δελιγιώργη πρωτοστατώντας σε όλες τις τότε ακρότητες.

Στη συνέχεια όταν εξελέγη βουλευτής Δωρίδας, (1865), εγκατέλειψε το στρατό μέχρι τη λήξη της Α΄ Περιόδου, όπου και επανήλθε. 
Το 1892 επί υπηρεσιακής κυβέρνησης του Κ. Κωνσταντόπουλου ανέλαβε υπουργός των Στρατιωτικών από 10 Φεβρουαρίου μέχρι 10 Ιουνίου του 1892.

Το 1895 παραιτήθηκε του στρατού μετά την νέα εκλογή του ως βουλευτής την περίοδο 1895-1898.

Με την έναρξη όμως του Ελληνοτουρκικού πολέμου του 1897 εγκατέλειψε τα βουλευτικά έδρανα και έλαβε μέρος με το βαθμό του συνταγματάρχη ως διοικητής της 2ης ταξιαρχίας στο μέτωπο της Θεσσαλίας. Στις λεγόμενες "μάχες των Διαβάσεων" (Μελούνας και Προφήτη Ηλία) παρερμηνεύοντας διαταγή του Διαδόχου Κωνσταντίνου διέταξε γενική οπισθοχώρηση, προβάλλοντας όμως σθεναρή αντίσταση στη κορυφή της Διάβασης του Προφήτη Ηλία όπου λαμβάνοντας στη συνέχεια ενισχύσεις προέλασε εκ νέου προς το Γκριτζόβαλι απ΄ όπου είχε υποχωρήσει. Στη τελική έκβαση του πολέμου απέκρουσε με επιτυχία την έφοδο των Τούρκων στη Λαμία.

Αποστρατεύτηκε με τον βαθμό του υποστράτηγου το 1898 και πέθανε στην Αθήνα το 1902. Γιος του ήταν ο Βασίλειος Μαστραπάς επίσης στρατιωτικός και πολιτικός που έδρασε στους Βαλκανικούς πολέμους.

## Σημειώσεις
Ο Θ. Πάγκαλος στα "Απομνημονεύματά του", (Αθήνα 1950 - σελ. 21), χαρακτηρίζει τον Χ. Μαστραπά ως "*αμαθή, άψυχο, στερούμενο της στοιχειωδεστάτης τακτικής μόρφωσης*".

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.13ος, σελ.101.

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών
Μ
Χρηστόπουλος

Το όνομα **Χρηστόπουλος** μπορεί να αναφέρεται σε κάποιο από τα εξής πρόσωπα:

* Δημήτριος Χρηστόπουλος, Έλληνας μαραθωνοδρόμος
* Τζανέτος Χρηστόπουλος, αγωνιστής του αγώνα του 1821
* Στέφανος Χρηστόπουλος, παλαιστής ολυμπιονίκης

## Δείτε επίσης
* Χριστόπουλος
Μάχη της Ποτίδαιας

Η **μάχη της Ποτίδαιας** διεξάχθηκε το 432 π.Χ. ανάμεσα στην Αθήνα και την Ποτίδαια η οποία είχε σύμμαχο την Κόρινθο. Έλαβε χώρα στην Ποτίδαια της Χαλκιδικής, λίγο πριν από την έναρξη του Πελοποννησιακού πόλεμου. Ο Θουκυδίδης τη θεωρεί ως την δεύτερη αφορμή του Πελοποννησιακού πολέμου.

## Προοίμιο
Η Ποτίδαια ήταν αποικία των Κορινθίων και μέλος της Δηλιακής Συμμαχίας. Γι΄ αυτό πλήρωνε φόρο στην Αθήνα. Μετά τη ναυμαχία των Συβότων, οι Αθηναίοι ζήτησαν από την Ποτίδαια να γκρεμίσει μέρος των τειχών της και να στείλει ομήρους. Όμως, φοβούμενοι μήπως η Ποτίδαια εξεγερθεί, λόγω της επιρροής της Κορίνθου, έστειλαν 30 τριήρεις και 1.000 οπλίτες υπό τον Αρχέστρατο, οι οποίοι προορίζονταν να επιτεθούν κατά του Μακεδόνα βασιλιά Περδίκκα Β'. Η Ποτίδαια τότε έστειλε πρέσβεις στην Αθήνα και τη Σπάρτη. Όταν οι πρέσβεις πήγαν στην Αθήνα για διαπραγματεύσεις, οι Αθηναίοι δεν τους δέχτηκαν, ενώ η Σπάρτη δέχτηκε να βοηθήσει την εξέγερση που προετοιμαζόταν. Οι Αθηναίοι τότε έπλευσαν για την Ποτίδαια, αλλά επιτέθηκαν κατά των Μακεδόνων, ενώ η εξέγερση στην Ποτίδαια είχε ξεκινήσει και οι Μακεδόνες ήταν σύμμαχοι των επαναστατών. Η Κόρινθος έστειλε στην Ποτίδαια 2.000 οπλίτες υπό τον Αριστέα. Η Αθήνα έστειλε ακόμα 2.000 οπλίτες και 40 πλοία με αρχηγό τον Καλλία. Μετά από μερικές μικρής σημασίας νίκες των Αθηναίων σε βάρος του Περδίκκα, αυτοί κατευθύνθηκαν στην Ποτίδαια. Ο Περδίκκας και 200 άνδρες από το ιππικό του ενώθηκαν με τον Αριστέα και βάδισαν κι εκείνοι προς την Ποτίδαια.

## Η μάχη
Οι δύο στρατοί συναντήθηκαν στην Ποτίδαια και η μάχη άρχισε με νίκη του Αριστέα σε βάρος ενός τμήματος της αθηναϊκής παράταξης. Όμως στο υπόλοιπο μέτωπο νικούσαν οι Αθηναίοι. Ο Αριστέας με τον στρατό του άρχισαν να υποχωρούν κατά μήκος της παραλίας για να αποφύγουν τους Αθηναίους. Μια δύναμη από την πόλη θέλησε να αιφνιδιάσει τον αθηναϊκό στρατό αλλά δεν τα κατάφερε και υποχώρησε κι αυτή. Οι Αθηναίοι έχασαν 150 άνδρες, ανάμεσά τους ο Καλλίας, ενώ οι Κορίνθιοι με τους Ποτιδαιάτες 300 άνδρες. Το μακεδονικό ιππικό δεν συμμετείχε στη μάχη. Στη μάχη αυτή ο Αλκιβιάδης κινδύνευσε και τον έσωσε ο δάσκαλός του φιλόσοφος Σωκράτης. Το αντίθετο έγινε στη μάχη του Δηλίου, με τον Αλκιβιάδη να του ανταποδίδει τη βοήθεια.

## Μετά τη μάχη
Οι Αθηναίοι μετά από αυτή τη νίκη τους, με 1.600 ναύτες με αρχηγό το Φορμίωνα απομόνωσαν την Ποτίδαια δια θαλάσσης, με ναυτικό αποκλεισμό. Αυτή η επίθεση στην Ποτίδαια κόστισε στο θησαυροφυλάκιο της Αθήνας 1.000 τάλαντα. Μετά απ'αυτά τα γεγονότα ξεκίνησε ο Πελοποννησιακός πόλεμος.

## Πηγές
* Θουκυδίδης, *[http://www.kaktos.gr/default.asp?pid=5&la=1&itm=809 Άπαντα Τόμος 1 - Ιστοριών Α]*, Εκδόσεις Κάκτος, Αθήνα: Ιούλιος 1994, σσ. , ISBN 960-352-042-Χ.

Κατηγορία:Μάχες αθηναϊκού στρατού
Κατηγορία:Μάχες κορινθιακού στρατού
Κατηγορία:Ιστορία της Χαλκιδικής
Κατηγορία:Μάχες κλασικής εποχής
432 π.Χ.
Ζώνη αστεροειδών του HD 69830

[300px|thumb|right|Καλλιτεχνική άποψη της ζώνης των αστεροειδών ([2005).]] 
300px|thumb|right|Καλλιτεχνική άποψη της ζώνης των αστεροειδών του του HD 69830 και του Ηλιακού μας συστήματος. 
Το 2005, το Διαστημικό Τηκεσκόπιο Σπίτζερ εντόπισε σκόνη στο σύστημα του HD 69830, η οποία είναι είναι σύμφωνη με την ύπαρξη μιας ζώνης αστεροειών, είκοσι φορές μεγαλύτερη σε μάζα από ότι στο της δικής μας Η ζώνη πιστεύεται πως πως βρίσκεται μέσα σε τροχιά ισοδύναμη με την απόσταση της τροχιάς της Αφροδίτης του δικού μας ηλιακού συστήματος, πράγμα που σημαίνει πως η ζώνη βρίσκεται ανάμεσα στις τροχιές του δεύτερου και του τρίτου πλανήτη (σε αναλογία του δικού μας συστήματος). Η ζώνη έχει τόση πολλή ώστε οι νύχτες σε οποιοδήποτε κοντινό πλανήτες θα φωτίζονται από ζωδιακό φως 1000 φορές περισσότερο από αυτό που παρατηρείται την Γη , που εύκολα ξεπετνάει το Γαλαξία μας σε λάμψη. 

Περαιτέρω αναλύσεις του φάσματος της ζώνης αποκάλυψε ότι αποτελείται από υψηλής επεξεργασίας υλικού, και μοιάζει με μια διαταραχή  P-τύπου ή D-τύπου αστεροειδή των 30 περίπου χιλιομέτρων, το οποίο περιέχει πολλά μικρά παγωμένα σωματίδια που δεν θα επιβιώσουν εάν βρεθούν σε κοντινές αποστάσεις με τα άστρο του συστήματος. Αντ'αυτού, φαίνεται πιο πιθανό ότι η ζώνη βρίσκεται έξω από την τροχιά των άκρως απόκεντρων πλανητών, περίπου 1 AU από το αστέρι. Η περιοχή αυτή έχει τροχιακό συντονισμό 2:1 και 5:02  με την κίνηση του HD 69830 δ

Κατηγορία:Εξωηλιακοί πλανήτες
Superhero Movie

Το ***Superhero Movie*** είναι μια αμερικάνικη κωμωδία σε σενάριο και σκηνοθεσία από τον Κρεγκ Μάζιν με παραγωγή από τους Ρόμπερτ Κ. Βάις και Ντέιβιντ Ζάκερ. Αρχικά είχε τον τίτλο *Superhero!*, παρόμοιο με τον τίτλο μιας άλλης ταινίας του Ζάκερ *[[Μια Απίθανη... Απίθανη Πτήση]]* (*Airplane!*).

Η ταινία διακωμωδεί κυρίως την υπερηρωικη ταινία ''Spiderman'' και δευτερευόντως τις ταινίες *[[Batman Begins]]*, ** τις σειρές ταινιών ''X-Men'' και *Fantastic Four*. Ακολουθεί τα βήματα της σειράς ταινιών *Scary Movie*, η οποία διακωμωδεί διάφορες ταινίες τρόμου. Η παραγωγή ξεκίνησε στις 17 Σεπτεμβρίου του 2007, στο Λος Άντζελες.

Το *Superhero Movie* κυκλοφόρησε στις Ηνωμένες Πολιτείες Αμερικής στις 28 Μαρτίου του 2008. Έλαβε γενικά αρνητικές κριτικές και εισέπραξε πάνω από $71 εκατομμύρια παγκοσμίως με προϋπολογισμό $35 εκατομμυρίων.

## Πλοκή

Ο Ρικ Ράικερ, ένας έφηβος που μένει με το θείο και τη θεία του, δεν φημίζεται για την εξυπνάδα του (όπως και όλοι στο έργο). Μια ημέρα, κατά την διάρκεια μιας εκδρομής σε ένα εργαστήριο, αποκτά υπερφυσικές ικανότητες όταν τον τσιμπάει μια λιβελούλα. Αποφασίζει να γίνει υπερήρωας με το όνομα Λιβελούλης. Όμως ένας επιχειρηματίας κατασκευάζει μια στολή, γίνεται ο υπερκακός Κλεψίδρας και καταστρώνει ένα σχέδιο: Με τη βοήθεια μιας μηχανής θα σκοτώσει χιλιάδες άτομα και ο ίδιος θα γίνει αθάνατος.

## Ηθοποιοί και Χαρακτήρες
* Ντρέικ Μπελ ως Ρικ Ράικερ/Λιβελούλης
* Σάρα Πάξτον ως Τζίλ Τζόνσον
* Ράιαν Χάνσεν ως Λάνς Λάντερς
* Κρίστοφερ ΜακΝτόναλντ ως Λού Λάντερς/Κλεψύδρα
* Κέβιν Χαρτ ως Τρέυ
* Λέσλι Νίλσεν ως θείος Άλμπερτ
* Μάριον Ρός ως θεία Λούσιλ
* Τρέισι Μόργκαν ως Καθηγητής Εξέιβιερ
* Μαρίσα Λωρέν ως Στορμ
* Πάμελα Άντερσον ως Αόρατη Γυναίκα
* Σίμον Ρέξ ως Ανθρώπινος Πυρσός/Τζώνυ Στορμ
* Μάιλς Φίσερ ως Τομ Κρουζ

## Παραπομπές

## Εξωτερικοί σύνδεσμοι

*  στην IMDb
* ''Superhero Movie'' στο AllMovie

Κατηγορία:Αμερικανικές ταινίες
Κατηγορία:Ταινίες του 2008
Κατηγορία:Ταινίες παραγωγής Metro-Goldwyn-Mayer
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές εφηβικές κωμικές ταινίες
Κατηγορία:Παρωδία (ταινίες)
Κατηγορία:Αμερικανικές ταινίες με υπερήρωες
Κατηγορία:Κωμικές ταινίες με υπερήρωες
Κατηγορία:Εφηβικές ταινίες με υπερήρωες
Χέρεφορντ Γιουνάιτεντ

Η **Χέρεφορντ Γιουνάιτεντ** ήταν ποδοσφαιρικός Σύλλογος της Αγγλίας και συγκεκριμένα της Λιγκ Του.

## Ιστορία
Ιδρύθηκε το 1924 μετά την ένωση των δύο τοπικών σωματείων του St.Martin και της Rotherwas. Η Πορεία της ομάδας άρχισε παίζοντας σε ένα τουρνουά που γινόταν τότε στο Μπέρμιγχαμ. Έπαιξε σε δύο ματς στα οποία και έχασε. Το ένα ήταν επί της Αθερστοουν όπου έχασε με 3-2 και το άλλο με την Κίντερμίνστερ με 7-2.Αρχισε ερασιτεχνικά να αγωνίζεται στην Σάουθερν Λίγκ.Κατάφερε να πάρει το Σάουθερν Κάπ και το Πρωτάθλημα.Το 1966 Ο Τζον Τσαρλς ο οποίος ήταν ποδοσφαιριστής με μεγάλη καριέρα ο οποίος πέρασε από διάσημα ποδοσφαιρικά σωματεία όπως η Γιουβέντους, η Λιντς Γιουνάιτεντ ενώ είχε συμμετοχές και  στην Εθνική Ουαλίας. Τελικά υπέγραψε βοηθώντας την ομάδα να αναπτυχθεί. Την ίδια χρονιά, μπήκε στην Φούτμπολ Λιγκ δηλαδή στο Επαγγελματικό Πρωτάθλημα. Το 1972 όμως υποβιβάστηκε και πήγε στις Ερασιτεχνικές Κατηγορίες(Southern League). Ωστόσο στο Football Assosiation Cup (F.A.Cup), νίκησε τη Νιούκασλ Γιουνάιτεντ αλλά αποκλείστηκε  στον 4ο γύρο χάνοντας από τη Γουέστ Χαμ. Έπειτα έκανε την άνοδο της στην Τέταρτη Κατηγορία. Μετά ανέβηκε στην Τρίτη Κατηγορία και το 1976 κέρδισε το πρωτάθλημα και ανέβηκε στη Δεύτερη Κατηγορία. Το 1976-77 βγήκε έκτη. Παρέμεινε για 19 χρόνια σταθερά στην κατηγορία όπου είναι σήμερα γνωστή και ως Τσάμπιονσιπ. Το 1985,όπου βρισκόταν στην Τσάμπιονσιπ και έφερε ισοπαλία με την Άρσεναλ (1-1) σε ένα ματς που ήταν για το Λιγκ Καπ Αγγλίας και το 1990 έχασε με 1-0 από τη Μάντσεστερ Γιουνάιτεντ στο F.A.Cup. Το 1995-1996 ο Γκράχαμ Τάρνερ ανέλαβε την ομάδα και την έφερε 6η διορθώνοντας κάπως την απαράδεκτη πορεία της όπου βγήκε 17η. Το 2002 πήγαινε από το κακό στο χειρότερο. Από το 1997 έως το 2002 είχε υποβιβαστεί στην Λιγκ Ουάν στην Λιγκ Του και τέλος έφτασε στην Κόνφερενς όπου έκανε μια πολλή κακή εμφάνιση τερματίζοντας πάλι 17η. Τελικά το 2006 επέστρεψε στην Λιγκ Του όπου παραμένει μέχρι σήμερα.

## Στάδιο
Το Στάδιο της Χέρεφορντ είναι το *Ετζγκαρντ Στριτ* με χωρητικότητα 5.300 θέσεων. Το Στάδιο βρίσκεται στο Χέρεφορντ. Το χρησιμοποιεί από το 1924 δηλαδή από την ίδρυση της ομάδας. Παλιά χρησιμοποιούνταν για αθλητικές εκδηλώσεις. Το 1970 έκαναν αλλαγές δηλαδή πρόσθεσαν καθίσματα κ.λ.π. Το στάδιο αρχικά χωρούσε 9.000 θέσεις. Μειώθηκαν σε  7.100 θέσεις λόγω υπνοδωματίων και κυλικείων. Ωστόσο περίσσεψε χώρος και πρόσθεσαν 600 καθίσματα. Τον Ιούλιο του 2009 πρόσθεσαν ένα sprinkler system το οποίο για να μπει έπρεπε να αφαιρεθούν 2.000 καθίσματα. Σήμερα έχει 5.300 θέσεις.

## Αντιπαλότητες
Έχει και είχε αντιπαλότητες με τις ακόλουθες ομάδες:
* **Κάρντιφ Σίτι**
* **Νιούπορτ Κάουντι**
* **Σρόμπουρι**
* **Κιντερμίνστερ**
* **Τσέλτεναμ Τάουν**
* **Γουόρτσεστερ Σίτι**
Οι ομάδες της **Σρόμπουρι** της **Κιντερμίνστερ** και της **Τσέλτεναμ Τάουν** είναι αντιπαλότητες από την κατηγορία  Κόνφερενς. Τις υπόλοιπες τις έκανε κατά τη διάρκεια που βρίσκεται στη Λιγκ Του.

## Πηγές

*Από την Αγγλική Βικιπέδια.

Κατηγορία:Αθλητικοί σύλλογοι Αγγλίας
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1924
Δημήτριος Πετροπουλάκης

Ο **Δημήτριος Πετροπουλάκης** ήταν Έλληνας αγωνιστής στην Ελληνική Επανάσταση του 1821 και διακρίθηκε κυρίως στις μάχες κατά του Ιμπραήμ Πασά. Πολέμησε στην εξέγερση της Θεσσαλίας και στην Κρητική Επανάσταση. Εκλέχθηκε βουλευτής το 1850.
## Βιογραφικά στοιχεία
Γεννήθηκε στην Ράχη Γυθείου Μάνης το 1800 και, σύμφωνα με παραδόσεις και ιστορικά στοιχεία, η οικογένεια από την οποία προερχόταν ήταν εγχώρια και πολύ παλαιά. Αποτελούσαν μάλιστα, μαζί με τις οικογένειες Μαυρομιχάλη και Γρηγοράκη, τους τρεις ισχυρότερους μανιάτικους οίκους εκείνης της εποχής, που διαγωνιζόντουσαν για το μπεηλίκι της Μάνης. Οι Πετροπουλάκηδες συμμετείχαν σχεδόν σε όλες τις ελληνικές επαναστάσεις και πολλές φορές κατείχαν ηγετικό ρόλο. Εικάζεται πως η απώτερη καταγωγή της οικογενείας ήταν από την Καλαμάτα, απ' όπου και πήγε στη Μάνη κάποιος Πετρόπουλος με σκοπό να συμμετάσχει στις επιχειρήσης των αδούλωτων Μανιατών, γύρω στα 1600. Λέγεται επίσης πως η καταγωγή ήταν από το Ηράκλειο Κρήτης, απ' όπου και διώχθηκε από τους Οθωμανούς, κάποιος Πετρόπουλος ή Πετροπουλάκης που, για να γλιτώσει και να πολεμήσει με περισσότερη ελπίδα και κύρος τους Τούρκους, κατέφυγε στην πιο κοντινή και φιλική στους Κρήτες, μανιάτικη γη. Άλλοι λένε πως ήταν ντόπιοι Μανιάτες.

Μετά την απελευθέρωση της Ελλάδος, υπήρξε υποστηρικτής του Ιωάννη Καποδίστρια και του Βασιλιά Όθωνα όπου και υπηρέτησε ως αντισυνταγματάρχης της Βασιλικής Φάλαγγας. Το 1844 απέτυχε να εκλεγεί βουλευτής αλλά το 1850 κατάφερε να εκλεχθεί βουλευτής στην Μάνη.

Παράλληλα με την πολιτική δραστηριότητα ακολούθησε και στρατιωτική σταδιοδρομία. Το 1854 έλαβε μέρος στην εξέγερση της Θεσσαλίας, ως επικεφαλής σώματος εθελοντών στην οποία και διακρίθηκε μαζί με τον Στρατηγό Χατζηπέτρο. Την ίδια χρονιά θα τραυματιστεί στην Μάχη της Καλαμπάκας. 
Το 1862-63 θα διωχθεί από την Προσωρινή Κυβέρνηση και θα διαταχθεί να εγκαταλείψει την Λακωνία.

Το 1866 θα λάβει μέρος στην Κρητική Επανάσταση (1866-1869) ως αρχηγός μαζί με τον γιό του, ενώ θα επιστρέψει στα τέλη του 1868 για δεύτερη φορά επικεφαλής 1.000 εθελοντών, θα ηττηθεί όμως στην μάχη στις Βρύσες και θα αιχμαλωτισθεί, για να απελευθερωθεί αργότερα με την επέμβαση των Μεγάλων Δυνάμεων. Το 1870 θα προαχθεί στον βαθμό του Συνταγματάρχη. 

Απεβίωσε στην Αθήνα το 1870.
## Πηγές - Εξωτερικοί σύνδεσμοι
* Το παρόν πορτραίτο του είναι ξυλογραφία από το περιοδικό *[[Εθνικόν Ημερολόγιον Βρετού]]* του 1868
*  Ελληνικό Λογοτεχνικό και Ιστορικό Αρχείο
*  Πετροπουλάκης Δημήτριος
* Δημήτριος Πετροπουλάκης - βιογραφικά στοιχεία

Κατηγορία:Αγωνιστές του 1821
Κατηγορία:Έλληνες αξιωματικοί της Βασιλικής Φάλαγγας
Κατηγορία:Βουλευτές Λακωνίας
Χρυσόθεμις (του Αγαμέμνονα)

Στην αρχαία ελληνική μυθολογία, η **Χρυσόθεμη** (αρχ.: ***Χρυσόθεμις***) είναι μία από τις κόρες του Αγαμέμνονα και της Κλυταιμνήστρας, αδελφή της Ηλέκτρας.

Αναφέρεται για πρώτη φορά στην Ιλιάδα του Ομήρου στη ραψωδία "Ι 145", όταν ο Αγαμέμνονας θέλοντας να πείσει τον Αχιλλέα να πολεμήσει και πάλι στο πλευρό των Αχαιών, του προσφέρει πολλά δώρα και του τάζει γάμο με μία από τις τρεις κόρες του: Χρυσόθεμη, Λαοδίκη και Ιφιγένεια (ή Ιφιάνασσα)

Στην Ηλέκτρα του Σοφοκλή, η Χρυσόθεμη προσπαθεί συνεχώς να νουθετήσει την αδερφή της και τη συμβουλεύει να μην αντιστέκεται στον Αίγισθο (και γενικά στους άρχοντες), ώστε υποταγμένη, να ζει ανενόχλητη. Ο Σοφοκλής την παρουσιάζει δειλή και αδύναμη, με στόχο να γίνει πιο εμφανής ο ηρωισμός της Ηλέκτρας, κατά τον ίδιο τρόπο που η δειλία της Ισμήνης σκιαγραφεί το θάρρος και το δυναμικό ήθος της Αντιγόνης στην ομώνυμη τραγωδία.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Ιλιάδα
Κατηγορία:Παιδιά του Αγαμέμνονα
Φερδινάνδος Έσσλιν

Ο **Φερδινάνδος Έσσλιν** ή **Έσσλεν** (*Nikolaus Ferdinand Hößlin*, 30 Ιουνίου 1842 - 24 Οκτωβρίου 1866) ήταν Έλληνας αγωνιστής της Κρητικής επανάστασης.

## Βιογραφία
Γεννήθηκε στην Αθήνα στις 30 Ιουνίου του έτους 1842. Πατέρας του ήταν ο Βαυαρός τραπεζίτης-μεγαλέμπορος Ιούλιος φον Έσσλιν και μητέρα του η Ελληνίδα Χριστίνα Χατζηαποστόλου από τη Σύρο. Σπούδασε νομικά στη Γερμανία και στην Ελβετία.

Επέστρεψε στην Αθήνα το 1866 και κατατάχτηκε εθελοντικά στο στρατό. Πολέμησε στην επανάσταση της Κρήτης και έπεσε ηρωικά μαχόμενος εναντίον των Τούρκων στις 24 Οκτωβρίου 1866, στο Βαφέ.

Η επανάσταση στα πρώτα της στάδια είχε σημαντικές στρατιωτικές επιτυχίες με μεγαλύτερη αυτή στις Βρύσες του Αποκορώνου, όπου σκοτώθηκαν και αιχμαλωτίσθηκαν 500 Αιγύπτιοι στρατιώτες. Σύντομα όμως μετά από την επιστράτευση και τον αποκλεισμό του νησιού από τον οθωμανικό στόλο ο εχθρός ανέκτησε την πρωτοβουλία των κινήσεων. Τον Οκτώβριο του 1866, στο Βαφέ, οι Οθωμανοί με αρχηγό τον Μουσταφά Πασά νίκησαν τους επαναστάτες του ταγματάρχη Ζυμβρακάκη. Στη μάχη αυτή έπεσαν ο εθελοντής Ανθυπολοχαγός Αλέξανδρος Πραΐδης και οι Αθηναίοι νομικοί Έσσλιν, Βαρνάβας και Βαφειάδης. Αμέσως μετά οι Οθωμανοί υπέταξαν μια από τις σημαντικότερες εστίες της Επανάστασης στα Σφακιά και πολιόρκησαν μέχρι και την ηρωική ανατίναξη το αρχηγείο των επαναστατών στη Μονή Αρκαδίου.

## Πηγές
* 
* Τιμόθεου Μ. Βενέρη. Το Αρκάδι δια των Αιώνων,1938.

Φερδινάνδος
Κατηγορία:Κρητική Επανάσταση (1866-1869)
Σάννυ Χατζηαργύρη

Η **Ελένη (Σάννυ) Χατζηαργύρη** (Φλόριντα, 16 Μαΐου 1975) είναι Ελληνίδα ηθοποιός της τηλεόρασης, του κινηματογράφου και του θεάτρου. Έγινε ευρύτερα γνωστή με τη συμμετοχή της στη σειρά Singles και ειδικότερα στον ρόλο της ως Λίλα, η οποία προβλήθηκε στο Mega Channel.

## Βιογραφικό
Ο πατέρας της, Δημοσθένης Χατζηαργύρης, είναι Έλληνας ενώ η μητέρα της, Πατρίτσια Λυν, είναι Αμερικανίδα με ρίζες ιρλανδικές και μακρινές γερμανικές. Βαπτίστηκε Ελένη όπως η γιαγιά της, Ελένη Χατζηαργύρη,   που ήταν και αυτή ηθοποιός. 

Όταν τελείωσε το σχολείο ήρθε στην Ελλάδα και σπούδασε αρχικά υποκριτική στην Δραματική Σχολή του Εθνικού Θεάτρου, απο όπου και αποφοίτησε με άριστα, το 1997. Το 2002, επέστρεψε για ένα διάστημα στην Αμερική, όπου έκανε μεταπτυχιακές σπουδές υποκριτικής, με υποτροφία του Ιδρύματος Ωνάση, στο Beverly Hills, με καθηγητή τον Milton Katsela. Από εκεί, αποφοίτησε το 2004. 

Έχει παρακολουθήσει σεμινάρια υποκριτικής με τους Casting Directors Lou di Giaimo (Rainman, Gladiator), Bob Morones (Platoon), Aleta Chappele (Godfather). Έχει πρωταγωνιστήσει σε τηλεοπτικές σειρές και θεατρικές παραστάσεις.

Το 2010 παντρεύτηκε τον δικηγόρο Αλέξανδρο Μίντζια με τον οποίο το 2015 απέκτησαν δίδυμα αγόρια.

## Άλλες συμμετοχές
Το 1996 ήταν ιέρεια στην Αφή της Ολυμπιακής Φλόγας για την εκατονταετηρίδα των Σύγχρονων Ολυμπιακών Αγώνων - στο ρόλο της απελευθέρωσης του Περιστεριού ως σύμβολο Ειρήνης, σε χορογραφία από τη Μαρία Χορς.

## Παραπομπές


Κατηγορία:Αμερικανοί ελληνικής καταγωγής
Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Σόφκα Ζινόβιεφ

Η **Σόφκα Ζινόβιεφ** (**Sofka Zinovieff**) είναι Αγγλίδα συγγραφέας. 
 
Η Ζινόβιεφ γεννήθηκε το 1961 στο Λονδίνο. Εκεί πέρασε το μεγαλύτερο μέρος της παιδικής της ηλικίας. Ο πατέρας της Peter Zinovieff, είχε στούντιο ηλεκτρονικής μουσικής. Και οι δύο παππούδες της ήταν από την Αγία Πετρούπολη και διέφυγαν στην Αγγλία μετά την επανάσταση του 1917. Πήρε το όνομά της από τη Ρωσίδα γιαγιά της. Σπούδασε Κοινωνική Ανθρωπολογία στο Πανεπιστήμιο του Κέμπριτζ. Πραγματοποίησε στην Ελλάδα έρευνα για το διδακτορικό της. Αργότερα έζησε στη Μόσχα και τη Ρώμη, όπου εργάστηκε ως ελεύθερη δημοσιογράφος. 

## Σταδιοδρομία

Η Ζινόβιεφ έχει εργαστεί ως δημοσιογράφος σε διάφορες αγγλικές εφημερίδες, και είναι συγγραφέας των βιβλίων "Οδός Ευρυδίκης", "Η Κόκκινη Πριγκίπισσα: Μια επαναστατική ζωή" (ένα βιβλίο με θέμα την ζωή της γιαγιάς της - Σόφκα Ντολγκορούκι), και "Το Σπίτι στην Οδό Παραδείσου".

## Έργα
"Οδός Ευρυδίκης" (Granta 2004, Διόπτρα 2005)
"Η Κόκκινη Πριγκίπισσα: Μια επαναστατική Ζωή" (Granta 2007, Λιβάνης 2008) 
"Το Σπίτι στην Οδό Παραδείσου" (Short Books 2012, Ψυχογιός 2012)

## Προσωπική ζωή
Είναι παντρεμένη με τον Βασίλη Παπαδημητρίου, και έχουν δύο κόρες. Από το 2001, ζουν στην Ελλάδα.

## Παραπομπές


## Πηγές
*Προσωπική ιστοσελίδα
*http://www.i-reportergr.com/2010/05/lexus.html
*Αρχείο
*Άρθρο
*http://www.independent.co.uk/opinion/commentators/sofka-zinovieff-misunderstood-and-insulted-we-are-left-with-the-taste-of-bitter-oranges-1959639.html

Κατηγορία:Άγγλοι δημοσιογράφοι
Κατηγορία:Άγγλοι συγγραφείς
Iron Man

Ο **Iron Man** (πραγματικό όνομα: Anthony Edward "Tony" Stark) είναι φανταστικός υπερήρωας και πρωταγωνιστής του ομώνυμου κόμικ της Marvel Comics. Δημιουργήθηκε από τον συγγραφέα και συντάκτη Σταν Λι και αναπτύχθηκε από τον σεναριογράφο Λάρι Λίμπερ. Σχεδιάστηκε από τους καλλιτέχνες Ντον Χεκ και Τζακ Κέρμπι. Πρωτοεμφανίστηκε τον Μάρτιο του 1963 στο τεύχος *Tales of Suspence* #39 και απέκτησε το δικό του κόμικ, *Iron Man* #1, τον Μάιο του 1968.

Ο Iron Man έχει εμφανιστεί σε πολλές τηλεοπτικές σειρές και ταινίες. Στο Κινηματογραφικό Σύμπαν της Marvel, ο χαρακτήρας ενσαρκώνεται από τον Ρόμπερτ Ντάουνι Τζούνιορ και εμφανίζεται στις ταινίες *[[Iron Man (ταινία)|Iron Man]]* (2008), *[[Ο Απίθανος Hulk]]* (2008), *[[Iron Man 2]]* (2010), *[[Οι Εκδικητές (ταινία, 2012)|Οι Εκδικητές]]* (2012), *[[Iron Man 3]]* (2013), *[[Εκδικητές: Η Εποχή του Ultron]]* (2015), *[[Captain America: Εμφύλιος Πόλεμος]]* (2016), *[[Spider-Man: Η Επιστροφή Στον Τόπο Του]]* (2017), *[[Εκδικητές: Ο Πόλεμος της Αιωνιότητας]]* (2018), *[[Εκδικητές: Η Τελευταία Πράξη]]* (2019) και μέσω αρχειακού υλικού στην ταινία *[[Spider-Man: Μακριά Από τον Τόπο του]]* (2019).

## Βιογραφία
Ο δισεκατομμυριούχος Άντονι Σταρκ, γιος πλούσιων γονιών, ανέλαβε την Stark Industries αφού οι γονείς του σκοτώθηκαν σε αυτοκινητιστικό δυστύχημα. Ο Τόνι ήταν σπουδαίος εφευρέτης και κατασκεύαζε όπλα για τον στρατό. Σε ένα επαγγελματικό ταξίδι στο Βιετνάμ, μετά από μια έκρηξη, ένα θραύσμα βρέθηκε πολύ κοντά στην καρδιά του και κινδύνεψε να του κοστίσει τη ζωή. Λίγα λεπτά αργότερα, ο Τόνι έπεσε θύμα απαγωγής εχθρικών δυνάμεων με αρχηγό τον πολέμαρχο Γουόνγκ-Τσου. Ο Γουόνγκ-Τσου τον διέταξε να κατασκευάσει ένα όπλο γι' αυτούς, αλλιώς δεν θα αφαιρούσαν το θραύσμα. Ο Τόνι όμως, χρησιμοποίησε την εξυπνάδα του και κατασκεύασε μια πανοπλία με όπλα για να δραπετεύσει. Με τον καιρό, ο Τόνι αναβάθμιζε όλο και περισσότερο τη στολή του, λέγοντας στους υπόλοιπους πως ο Iron Man - όπως αποφάσισε να αυτοαποκαλείται - ήταν απλώς ο σωματοφύλακάς του. Ο Τόνι πήρε την απόφαση να προστατεύει όλο τον κόσμο και όχι απλώς την εταιρεία του. Αν και έχει δοκιμαστεί πολλές φορές - κυρίως από το αλκοόλ - ο Τόνι Σταρκ καταφέρνει και να διατηρεί την περιουσία του, αλλά και να συνεχίζει να είναι ο Iron Man. Είναι επίσης ιδρυτικό μέλος των Εκδικητών μαζί με τους Thor, Ant-Man, Wasp και Hulk.

## Εξωτερικοί σύνδεσμοι
* 
* Iron Man στην ιστοσελίδα της Marvel
* [Iron Man](http://www.wikia.com/wiki/w:c:marvel:Tony_Stark_(Earth-616)) στη Wikia


Κατηγορία:Υπερήρωες της Marvel Comics
Κατηγορία:Χαρακτήρες που δημιουργήθηκαν από τον Σταν Λι
Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Κόμικς που έγιναν βιντεοπαιχνίδια
Κατηγορία:Χαρακτήρες των Εκδικητών
Κατηγορία:Χαρακτήρες κόμικς που δημιουργήθηκαν το 1963
Κατηγορία:Α.Σ.Π.Ι.Δ.Α.
Κατηγορία:Χαρακτήρες που δημιουργήθηκαν από τον Τζακ Κέρμπι
Ιωάννης Αντώνιος Δάνδολος

Ο **Ιωάννης Αντώνιος Δάνδολος** ήταν Έλληνας στρατιωτικός και λόγιος του 19ου αιώνα.
## Βιογραφία
Γεννήθηκε στην Κέρκυρα το 1788. Σπούδασε στην Βενετία, στο «Σχολείο των Ευγενών». Κατατάχτηκε στον γαλλικό στρατό και υπηρέτησε μέχρι την πτώση του Ναπολέοντα. Πολλές φορές υπήρξε αντιπρόσωπος της Κέρκυρας στην Ιόνιο Βουλή. Δημοσίευσε πολλές πολιτικές διατριβές περί του Ανατολικού ζητήματος και περί της Ένωσης των Επτανήσων με την Ελλάδα. Πέθανε το 1863.
## Πηγές
* 

Κατηγορία:Βουλευτές της Ιονίου Βουλής
Κατηγορία:Έλληνες στρατιωτικοί σε στρατούς άλλων κρατών

Κατηγορία:Έλληνες ελευθεροτέκτονες
Νικόλαος Λεωτζάκος

Ο **Νικόλαος Λεωτσάκος** (1821 – 1 Μαρτίου 1862) ήταν στρατιωτικός και αγωνιστής του 1854 και του 1862
. 

## Βιογραφία
Γεννήθηκε στη Μάνη και διακρίθηκε στη μάχη της Καλαμπάκας (Mάϊος 1854), όπου επικεφαλής λίγων στρατιωτών του τακτικού στρατού έτρεψε σε φυγή ολόκληρο τάγμα Αράβων.Σκοτώθηκε στην Κύθνο από κυβερνητικό στρατιωτικό απόσπασμα ως αρχιστασιαστής εναντίον του Όθωνα κατά τα λεγόμενα "Κυθνιακά", μαζί με τον ανθυπολοχαγό Περικλή Μωραϊτίνη και το φοιτητή Σκρβέλη ή Σκαρβέλη, οι οποίοι συμμετείχαν και στο κίνημα του Οκτωβρίου του 1861.

## Αναφορές


## Πηγές
* 

Κατηγορία:Έλληνες στρατιωτικοί
Στέφανος Παδοβάς

Ο **Στέφανος Παδοβάς** ήταν Έλληνας πολιτικός του 19ου αιώνα.
## Βιογραφία
Γεννήθηκε στην Κέρκυρα το 1807. Σπούδασε νομικά στην Ιόνιο Ακαδημία και αναγορεύτηκε διδάκτωρ. Εξάσκησε το δικαστικό και δικηγορικό επάγγελμα. Στην πολιτική ήταν μέλος του Κόμματος των Ριζοσπαστών και εκλέχτηκε αντιπρόσωπος της Κέρκυρας για πολλά χρόνια. Διετέλεσε πρόεδρος της Η' Βουλής της Ιονίου πολιτείας, η οποία ψήφισε την ένωση των Επτανήσων με την κυρίως Ελλάδα. Διετέλεσε επίσης για σύντομο χρονικό διάστημα σύμβουλος της Επικρατείας. Το 1865 εξελέγη βουλευτής Κερκύρας. Απεβίωσε το 1872.
## Πηγές

* 
* 

Κατηγορία:Βουλευτές της Ιονίου Βουλής
Κατηγορία:Βουλευτές Κέρκυρας
Κατηγορία:Έλληνες δικηγόροι του 19ου αιώνα
Κατηγορία:Έλληνες δικαστικοί
Ιωάννης Πύρλας

[thumb|300 px|Γελοιογραφία που απεικονίζει τον Ιωάννη Πύρλα σε διάλογο με την [Ανθούσα Ρουζού|Ανθούσα Ροζού.]]
Ο **Ιωάννης Πύρλας** ήταν Έλληνας πολιτικός του 19ου αιώνα.
## Βιογραφία
Γεννήθηκε στην Τρίπολη Πελοποννήσου. Σπούδασε στο Παρίσι ιατρική. Επέστρεψε και εξάσκησε το επάγγελμα, ενώ ασχολήθηκε και με την δημοσιογραφία. Πρώτος ίδρυσε εφημερίδα στην Τρίπολη. Διετέλεσε πληρεξούσιος στην Β' Εθνοσυνέλευση. Δημοσίευσε διάφορα έργα, μεταξύ των οποίων και ένα βιβλίο Φυσικής.

## Πηγές
* 

Κατηγορία:Έλληνες πληρεξούσιοι
Ισίδωρος Σκυλίτζης

Ο **Ισίδωρος Σκυλίτζης** ήταν Έλληνας ποιητής του 19ου αιώνα.

## Βιογραφία
Γεννήθηκε στη Χίο. Ήταν ποιητής, δημοσιογράφος, μεταφραστής των δημοτικών μυθιστορημάτων της Γαλλίας. Υπήρξε ο πρώτος εκδότης της «Ημέρας» της Τεργέστης.

## Πηγές
* 

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Έλληνες μεταφραστές
Δημήτριος Γοβδέλας

Ο **Δημήτριος Γοβδέλας** ήταν Έλληνας διδάσκαλος του 19ου αιώνα. 
## Βιογραφία
Γεννήθηκε στην Ραψάνη στους πρόποδες του Ολύμπου, περίπου το 1780. Ήταν ανιψιός του επισκόπου Πλαταμώνος Διονυσίου. Μετά τις εγκύκλιες σπουδές του στη γενέτειρά του συνέχισε ανώτερες σπουδές στα φυσικομαθηματικά στην Πέστη της Ουγγαρίας, όπου το 1822  αναγορεύτηκε διδάκτωρ της φιλοσοφίας. Αφού αρνήθηκε της έδρα της φιλοσοφίας από τη Βασιλική Ακαδημία της Πέστης και από την Ακαδημία του Ιασίου πήγε στη Βιέννη Μετά πήγε  στο Παρίσι και αργότερα το 1808 δίδαξε για τρία χρόνια στην Αυθεντική Ακαδημίας του Ιασίου φιλοσοφία και φυσικομαθηματικά. Μετά πενταετή αποχώρηση επανήλθε μέχρι το 1821 οπότε έκλεισε η Σχολή. Τα επόμενα έτη ταξίδεψε στην Πολωνία καισε γερμανόφωνες περιοχές Το 1830 γύρισε στο Ιάσιο και πέθανε εκεί το 1831.
## Συγγραφικό έργο
*Ο εξοστρακισμός του ασεβούς Χριστοδούλου του Μονοφθάλμου του εξ Ακαρνανίας...Βούδα 1800
*Ηθοποιΐα δραματική επιθαλάμιος εγκωμίω τεκαι ευχών...Πέστη 1800
*Τύχαι τηλεμάχου υιού τε Οδυσσέως συντεθείσαι μεν Γαλλιστί παρά του σοφωτάτου κυρίου Φραγκίσκου Σαλινιάκ δε λα Μοττέ Φενελόν μεταφρασθείσα δε πλείστοις σημειώμασιν επηυξήνθησαν παρά Δημητρίου Παναγιώτου του Γοβδελά, Βενετία 1803
*Σοιχεία Άλγεβρας. Οδού μαθηματικής 1806
*Ειδύλλιον. Τύχη ή Σοφίας κτήσις (ποίημα 28 ΣΤΡΟΦΏΝ) Ιάσιο 1814
*Δοκίμιο περί των γραμμάτων της των Γάλλων φωνής και της αυτών απαγγελίας , ναι μην και περί των διφορουμένων διγενών ουσιαστικών τε και επιθέτων ονομάτων. Βιέννη 1816
*Οικονομία πρακτική τε και γενική πάντων των της Αγροικίας κτημάτων Εκ πολλών ερανισθείσα Βιέννη 1816
*Στοιχεία Αριθμητικής. Οδού μαθηματικής Ιάσιο 1818

## Παραπομπές


## Πηγές
* 
*Νίκος Ζδάνης, "Απόδημοι Έλληνες στην Αυστρία και Σερβία από την περιοχή της Λάρισας (1750-1850), στο: Όμιλος Φίλων της Θεσσαλικής Ιστορίας, Η Λάρισα και η περιοχή της Από την Αρχαιότητα μέχρι σήμερα-Πρακτικά 3ου Συνεδρίου Λαρισαϊσκών Σπουδών, Λάρισα , 8-9 Απριλίου 1995, Λάρισα 1997, σελ.201-224

Κατηγορία:Έλληνες λόγιοι του 19ου αιώνα
Γεώργιος Χρυσοβέργης

Ο **Γεώργιος Χρυσοβέργης** (Ρύσιο Βιθυνίας 1805, Κωνσταντινούπολη ;)ήταν Έλληνας καθηγητής του 19ου αιώνα.

## Βιογραφία
Γεννήθηκε το 1805 στο Ρύσιο της Βιθυνίας. Μαθήτευσε στην Σχολή του Γένους στο Κουρούτσεσμε. Με την έναρξη της Ελληνικής Επανάστασης, ήρθε στην νότια Ελλάδα και πήρε μέρος στον κοινό αγώνα. Αργότερα πήγε στα Επτάνησα, όπου δίδαξε τα ελληνικά γράμματα. Γύρω στο 1833 επανήλθε στην ελευθερωμένη Ελλάδα και διορίστηκε καθηγητής της ελληνικής και της γαλλικής φιλολογίας και γλώσσας στο Γυμνάσιο του Ναυπλίου. Το 1837 διορίστηκε καθηγητής στο Διδασκαλείο της Αθήνας, και το 1843 Γυμνασιάρχης στο Ναύπλιο. Εναλλάξ δίδασκε στην Σμύρνη, Κωνσταντινούπολη και στην Αθήνα. Απεβίωσε στην Κωνσταντινούπολη. Δημοσίευσε πολλές διατριβές.

## Παραπομπές


## Πηγές
* 

Κατηγορία:Έλληνες εκπαιδευτικοί
Κατηγορία:Έλληνες συγγραφείς του 19ου αιώνα
Γεώργιος Μαρκοράς

Ο **Γεώργιος Μαρκοράς** ήταν Έλληνας πολιτικός του 19ου αιώνα.
## Βιογραφία
Γεννήθηκε στην Κέρκυρα. Ασχολήθηκε κυρίως με τα νομικά. Από το 1825 ως το 1833 διετέλεσε δικηγόρος του δημοσίου στην Κεφαλλονιά. Μέχρι το 1840, όταν μπήκε βουλευτής στο 7ο κοινοβούλιο, ήταν γραμματέας της γερουσίας επί του τμήματος των Οικονομικών. Διετέλεσε έπαρχος Κερκύρας για δύο περιόδους, μέλος της επιτροπής επί της σύνταξης των Ιονίων Κωδίκων, και μέλος του ανώτατου συμβουλίου της δικαιοσύνης από το 1840 ως το 1862. Τιμήθηκε με το παράσημο των Αγίων Μιχαήλ και Γεωργίου.

Ήταν πατέρας του ποιητή, Γεράσιμου Μαρκορά.

## Πηγές
* 

Κατηγορία:Βουλευτές της Ιονίου Βουλής
Κατηγορία:Έπαρχοι Κέρκυρας
Βασίλειος Νικολαΐδης

Ο **Βασίλειος Νικολαΐδης** (Κωνσταντινούπολη 1817- ;) ήταν Έλληνας στρατιωτικός και δημοσιογράφος του 19ου αιώνα.
## Βιογραφία
Γεννήθηκε στην Κωνσταντινούπολη το 1817. Κατατάχτηκε στον στρατό και πήρε προαγωγή στον βαθμό του λοχαγού του μηχανικού. Ασχολήθηκε με τα γράμματα και έγραψε δυο διατριβές στα γαλλικά. Ήταν επίσης συνεργάτης του Βρετανικού Αστέρα και υπέγραφε με το όνομα «Ιωαννάς». Διακρίθηκε στην μάχη της Καλαμπάκας στη Θεσσαλία, όπου ήταν υπασπιστής του στρατηγού Χατζηπέτρου. Πήρε μέρος και στον Κριμαϊκό Πόλεμο ως ακόλουθος του Ρωσικού στρατού.

## Πηγές
* 

Κατηγορία:Έλληνες αξιωματικοί του μηχανικού
Κατηγορία:Έλληνες δημοσιογράφοι του 19ου αιώνα
Ιωάννης Ράγκος

Ο **Ιωάννης Ράγκος** (1790-1870) ήταν Έλληνας αρματολός του 19ου αιώνα και αγωνιστής του 1821.

## Βιογραφία
Γεννήθηκε το 1790 στο Σύντεκνο της επαρχίας Βάλτου. Πατέρας του ήταν ο αρματολός Γεώργιος Ράγκος. Το 1808 αιχμαλωτίστηκε από τον Αλή Πασά, και η οικογένειά του καταδιώχτηκε. Βλέποντας όμως ο Αλής ότι τον είχε ανάγκη, τον αποφυλάκισε πάλι, μαζί με την οικογένειά του και του έδωσε εξουσία και τιμές. Όταν ο Αλή Πασάς ξέπεσε στην οργή του σουλτάνου το 1820, ο Ράγκος, ο οποίος στο μεταξύ είχε μυηθεί στα μυστικά της Φιλικής Εταιρείας ξεκίνησε εκστρατεία προσποιούμενος ότι πάει να ενισχύσει τον πολιορκημένο Αλί πασά. Όταν ξεκίνησε η Ελληνική επανάσταση ο Ράγκος ήταν έτοιμος και πρόθυμος να πολεμήσει, συνεισφέροντας πολλά στην παράδοση του φρουρίου στους Σουλιώτες. Μετά από αυτά, συνεννοήθηκε με τον Γώγο Μπακόλα, καπετάνιου του Ραδοβιτσίου, και πολέμησε στον Σταυρό κατά μεγάλης δύναμης Τούρκων, από τους οποίους οι περισσότεροι έπεσαν. 

Ο Ιωάννης Ράγκος διακρινόταν για την προσαρμοστικότητά του και την ικανότητά του να προσεγγίζει τους εκάστοτε ισχυρούς πολιτικούς όπως τον Δημήτριο Υψηλάντη, τον Αλέξανδρο Μαυροκορδάτο και Ιωάννη Καποδίστρια, κατορθώνοντας τελικά να αναρριχηθεί στα ανώτερα στρατιωτικά αξιώματα. Το 1822 διορίστηκε αρχηγός της εκστρατείας στην Θεσσαλία. Πολέμησε μαζί με τον Γεώργιο Καραϊσκάκη και διακρίθηκε. Το 1823 διορίστηκε στρατηγός και επιφορτίστηκε από την κυβέρνηση με την καταδίωξη του Καραϊσκάκη, ο οποίος στο μεταξύ είχε αποστατήσει. Για τις υπηρεσίες που προσέφερε τότε τού παραχωρήθηκε το αρματολίκι των Αγράφων και ο βαθμός τού στρατηγού. Το 1824 έσωσε το Μεσολόγγι από τον κίνδυνο του πολυάριθμου στρατού του Ομέρ Πασά. 

Εκλέχτηκε πληρεξούσιος των όπλων στην Συνέλευση του Μεσολογγίου, και αντιπροσώπευσε τα όπλα των στρατηγών της δυτικής Ελλάδας στην Εθνική Συνέλευση του Άστρους. Πήρε μέρος στην Γ΄ Συνέλευση της Δυτικής Χέρσου Ελλάδος στο Ανατολικό.

Την εποχή της διακυβέρνησης του Ιωάννη Καποδίστρια ο Ιωάννης Ράγκος ξαναβρήκε την χαμένη στρατιωτική του αίγλη προσεταιριζόμενος τον Αυγουστίνο Καποδίστρια "Πληρεξούσιο Τοποτηρητή" της Κυβέρνησης στη Στερεά Ελλάδα και ανταμείφθηκε με τη θέση του συνταγματάρχη των Ελαφρών Ταγμάτων της Ανατολικής Στερεάς. Μετά τη δολοφονία του Κυβερνήτη παραμερίστηκε ενώ επί της βασιλείας του Όθωνα συμμετείχε στα αντιοθωνικά κινήματα, φυλακίστηκε μαζί με άλλους αλλά αφέθηκε και πάλι ελεύθερος. Επί Γεωργίου Α' διορίστηκε μέλος της επιτροπής επί των αδικηθέντων ανδρών του αγώνα.
Τα τελευταία χρόνια της ζωής του τα πέρασε στο Μεσολόγγι ενώ ασχολιόταν με την τοπική πολιτική ζωή του Αιτωλικού όπου είχε εγκατασταθεί μετά τα καποδιστριακά χρόνια.

## Παραπομπές


## Πηγές
* 
* Παπαγεωργίου Στ., Το Αρχείο Γιαννάκη Ράγκου, Ιστορική και Εθνολογική Εταιρεία της Ελλάδος, Αθήνα 1982.

Κατηγορία:Έλληνες πληρεξούσιοι
Κατηγορία:Αγωνιστές του 1821
Σπυρίδων Σπηλιωτάκης

Ο **Σπυρίδων Σπηλιωτάκης** ήταν Έλληνας πολιτικός του 19ου αιώνα.
## Βιογραφία
Γεννήθηκε στην Σπάρτη το 1814. Πατέρας του ήταν ο πρόκριτος του ιερού αγώνα Αναγνώστης. Χρημάτισε επί Όθωνα διευθυντής του γραφείου της δημόσιας Οικονομίας στο Υπουργείο των Εσωτερικών. Το 1855 πήγε με αποστολή ως επίτροπος της Ελλάδας στην παγκόσμια έκθεση του Παρισιού, και ως επίτροπος στο παγκόσμιο στατιστικό συνέδριο. Υπήρξε βουλευτής και πρόεδρος της βασιλικής επιτροπής για την εμψύχωση της εθνικής βιομηχανίας.

## Πηγές
* 

Κατηγορία:Έλληνες βουλευτές
Κατηγορία:Σπαρτιάτες
Καλά Δένδρα Σερρών

Τα **Καλά Δένδρα** είναι οικισμός του Νομού Σερρών.

## Πληροφορίες
Το χωριό βρίσκεται σε απόσταση περί τα 12 χιλιόμετρα δυτικά της πόλης των Σερρών, 2 χιλιόμετρα δυτικά από τον οδικό άξονα της εθνικής οδού Σερρών - Θεσσαλονίκης, επάνω στην οδική αρτηρία Σερρών - Ηράκλειας, δίπλα στη σιδηροδρομική γραμμή που συνδέει τη Θεσσαλονίκη με την Κωνσταντινούπολη και μέσα στην καρδιά του Σερραϊκού κάμπου.

Μέχρι το 1998 αποτελούσε αυτοτελή κοινότητα. Από το 1998 αποτέλεσε Δημοτικό Διαμέρισμα του Δήμου Λευκώνα, σύμφωνα με τη νέα χωροταξική κατανομή της χώρας που έγινε με το σχέδιο «Καποδίστριας», ενώ από το 2010 αποτελεί Δημοτική Ενότητα του Δήμου Σερρών, σύμφωνα με το νεώτερο σχέδιο του Νόμου «κ//αλλικράτης». Κατά την τελευταία απογραφή του 2021 είχε 966 κατοίκους.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Προσωπικότητες
; Γεννήθηκαν στα Καλά Δένδρα
* Αναστάσιος Παπαδόπουλος, Έλληνας Βουλευτής

## Παραπομπές


## Εξωτερικοί σύνδεσμοι
Η επίσημη ιστοσελίδα των Καλών Δένδρων 

Κατηγορία:Χωριά της περιφερειακής ενότητας Σερρών
Αγγελικάρας

Ο **Αγγελικάρας** ήταν Έλληνας ναυτικός του 19ου αιώνα.
## Βιογραφία
Γεννήθηκε στα Ψαρά το 1827. Οι γονείς του ήταν εύποροι. Δώδεκα χρονών μπήκε στο ναυτικό και μπάρκαρε με πλοίο του πατέρα του. Τρία χρόνια αργότερα ήταν πλοίαρχος σε δικό του πλοίο. Ταξίδεψε σε όλη τη Μεσόγειο, τον Εύξεινο Πόντο, και στον Ατλαντικό ωκεανό. Αν και ήταν ιδιοκτήτης δύο πλοίων διορίστηκε ως πρώτος πλοίαρχος από την Ελληνική Ατμοπλοϊκή Εταιρεία. Διέσωσε το «Πανελλήνιο» με το περίφημο σκαρίφημα με τα άχυρα.

## Πηγές
* 

Κατηγορία:Έλληνες ναυτικοί
Στατιστικές περιφέρειες της Βόρειας Μακεδονίας

350px|right|Οι περιφέρειες της Βόρειας Μακεδονίας
Η Βόρεια Μακεδονία διαιρείται γεωγραφικά σε οκτώ περιφέρειες. Οι περιφέρειες αυτές δημιουργήθηκαν κυρίως για στατιστικούς σκοπούς. Δεν αποτελούν μέρος της διοικητικής διαίρεσης της χώρας καθώς διοικητικά η χώρα διαιρείται σε δήμους.

## Περιφέρειες

## Δείτε επίσης

* Δήμοι της Βόρειας Μακεδονίας


Περιφερειες
Δήμοι της Βόρειας Μακεδονίας

Οι **δήμοι** είναι το πρώτο επίπεδο διοικητικής διαίρεσης της Βόρειας Μακεδονίας.

Τον Φεβρουάριο του 2013, η Βόρεια Μακεδονία αναδιοργανώθηκε σε 80 δήμους. Οι 10 από αυτούς αποτελούν την πόλη των Σκοπίων (ή *Μεγάλα Σκόπια*).

Οι περισσότεροι από τους σημερινούς δήμους παρέμειναν αναλλοίωτοι ή απλά συγχωνεύθηκαν από τους προηγούμενους 123 δήμους που δημιουργήθηκαν τον Σεπτέμβριο του 1996. Άλλοι δήμοι ενοποιήθηκαν και τα σύνορα τους άλλαξαν. Πριν το 1996, οι τοπικές κυβερνήσεις ήταν οργανωμένες σε 34 διοικητικές περιφέρειες, κοινότητες ή κομητείες.

Το 2004 οι δήμοι μειώθηκαν σε 84. Το 2013 οι ακόλουθοι δήμοι ενσωματώθηκαν στον Δήμο Κίτσεβο:
*Δήμος Ντρουγκόβο,
*Δήμος Ζάια,
*Δήμος Οσλόμεϊ και
*Δήμος Βρανεστίτσα.

Επιπλέον, η Βόρεια Μακεδονία διαιρείται σε 8 στατιστικές περιφέρειες, με βάση το προηγούμενο δημοτικό/νομαρχιακό πλαίσιο. Μια από αυτές τις περιοχές είναι τα Σκόπια (ή Μεγάλα Σκόπια) και η γύρω περιοχή.

## Χάρτης
Ο χάρτης παρουσιάζει τους αγροτικούς και αστικούς δήμους της Βόρειας Μακεδονίας. Οι αριθμοί στον χάρτη αντιστοιχούν στους αριθμούς των δήμων που αναγράφονται στα αριστερά του ονόματος του δήμου στον πίνακα κάτω από τον χάρτη. Οι δήμοι που αποτελούν τα Σκόπια παρουσιάζονται με κόκκινους αριθμούς.

## Δήμοι (2013–σήμερα)
Ο πίνακας που ακολουθεί παρουσιάζει τους δήμους της Βόρειας Μακεδονίας.

Τον Μάρτιο του 2013, οι ακόλουθοι δήμοι ενσωματώθηκαν στον Δήμο Κίτσεβο:

;Χάρτης των δήμων της Βόρειας Μακεδονίας

## Δείτε ακόμη

* Στατιστικές περιφέρειες της Βόρειας Μακεδονίας

## Σημειώσεις
  Οι εκτάσεις των δήμων είναι το σύνολο των συνιστωσών περιοχών. Μέχρι και την απογραφή του 2002, τα στοιχεία για την έκταση των δήμου Άεροντρομ και Μπούτελ δεν ήταν διαθέσιμα και δεν περιλαμβάνονται σε αυτά των άλλων δήμων της περιφέρειας Σκοπίων.
 Οι 10 δήμοι που αποτελούν τα Σκόπια.
 Hierarchical Administrative Subdivision Codes (HASC)
 Τα σύνορα για τον Δήμο Δίβρης στη Νοτιοδυτική περιφέρεια αναθεωρήθηκαν το 2004 για να περιλάβουν μερικές περιοχές του Δήμου Ροστούσα, του προκατόχου του Δήμου Μαυρόβο και Ροστούσα στην Περιφέρεια Πόλογκ.
 Η συνολική έκταση περιλαμβάνει 577 τ.χλμ. εσωτερικά ύδατα τα οποία δεν κατανέμονται στον δήμο/περιφέρεια.

## Παραπομπές

## Εξωτερικοί σύνδεσμοι
* Στατιστική Υπηρεσία Βόρειας Μακεδονίας:
** ''Mapping the Socio-economic Disparities between the Republic of Macedonia's Municipalities'' (''I-IV'')
** ''Census of Population, Households and Dwellings in the Republic of Macedonia 2002'' (PDF)
* Municipalities of Macedonia


Κατηγορία:Διοικητική διαίρεση της Βόρειας Μακεδονίας
Κατηγορία:Κατάλογοι κρατικών υποδιαιρέσεων
Κατηγορία:Διοικητικές διαιρέσεις της Ευρώπης
Κατηγορία:Πρώτο επίπεδο υποδιαιρέσεων της τοπικής αυτοδιοίκησης
Βορειοανατολική Στατιστική Περιφέρεια (Βόρεια Μακεδονία)

Η **Βορειοανατολική Στατιστική Περιφέρεια** (, ) είναι μία από τις οκτώ Στατιστικές περιφέρειες της Βόρειας Μακεδονίας. Συνορεύει με το Κοσσυφοπέδιο και τη Σερβία στα βόρεια και τη Βουλγαρία στα ανατολικά, ενώ στο εσωτερικό της χώρας συνορεύει με την Περιφέρεια Σκοπίων και την Ανατολική Στατιστική Περιφέρεια.

## Δήμοι
Η Βορειανατολική Στατιστική Περιφέρεια διαιρείται σε 6 δήμους:
*Δήμος Κράτοβο
*Δήμος Κρίβα Παλάνκα
*Δήμος Κουμάνοβο
*Δήμος Λίπκοβο
*Δήμος Ρανκόβιτσε
*Δήμος Στάρο Ναγκορίτσανε

## Δημογραφία

### Πληθυσμός
Ο πληθυσμός της Βορειοανατολικής Στατιστικής Περιφέρειας είναι 172 787 κάτοικοι ή 8,5% του συνολικού πληθυσμού της Βόρειας Μακεδονίας, σύμφωνα με την απογραφή πληθυσμού του 2002.

### Εθνότητες
Η μεγαλύτερη εθνοτική ομάδα στην περιφέρεια είναι οι Σλαβομακεδόνες.



## Παραπομπές

## Εξωτερικοί σύνδεσμοι
*

Κατηγορία:Περιφέρειες της Βόρειας Μακεδονίας
Περιφέρεια Πελαγονίας (Βόρεια Μακεδονία)

Η **Περιφέρεια Πελαγονίας** () είναι μία από τις οκτώ Στατιστικές περιφέρειες της Βόρειας Μακεδονίας. Βρίσκεται στην περιοχή της Πελαγονίας. Συνορεύει με την Ελλάδα και την Αλβανία στα νότια, ενώ στο εσωτερικό της χώρας συνορεύει με την Νοτιοδυτική περιφέρεια και την Περιφέρεια Βάρνταρ.

## Δήμοι
Η Περιφέρεια Πελαγονίας διαιρείται σε 9 δήμους:
*Δήμος Μπίτολα (ή Μοναστηρίου - από τους Έλληνες ή Manastir από τους Αλβανούς ή Bitoji από τους Αρωμάνους της περιοχής)
*Δήμος Ντεμίρ Χισάρ (ή Σιδηροκάστρου Πελαγονίας - από τους Έλληνες)
*Δήμος Ντόλνενι
*Δήμος Κριβογκάστανι 
*Δήμος Κρουσόβου
*Δήμος Μόγκιλα
*Δήμος Νόβατσι
*Δήμος Πρίλεπ (ή Πριλάπου, Περλεπέ ή Πριλεπίων - από τους Έλληνες)
*Δήμος Ρέσεν (ή Ρέσνας ή Ρησινίου - από τους Έλληνες)

## Δημογραφία

### Πληθυσμός
Ο πληθυσμός της Περιφέρεια Πελαγονίας είναι 238 136 κάτοικοι ή 11,8% του συνολικού πληθυσμού της Βόρειας Μακεδονίας, σύμφωνα με την απογραφή πληθυσμού του 2002.

### Εθνότητες
Η μεγαλύτερη εθνοτική ομάδα στην περιφέρεια είναι οι Σλαβομακεδόνες.



## Δείτε ακόμη
*Πελαγονία

## Παραπομπές

## Εξωτερικοί σύνδεσμοι
*

Κατηγορία:Περιφέρειες της Βόρειας Μακεδονίας
Κατηγορία:Περιφέρεια Πελαγονίας
Κατηγορία:Πελαγονία
Περιφέρεια Πόλογκ

Η **Περιφέρεια Πόλογκ** (, ) είναι μία από τις οκτώ Στατιστικές περιφέρειες της Βόρειας Μακεδονίας. Συνορεύει με την Αλβανία και το Κοσσυφοπέδιο στα βορειοδυτικά, ενώ στο εσωτερικό της χώρας συνορεύει με την Νοτιοδυτική περιφέρεια και την Περιφέρεια Σκοπίων.

## Δήμοι
Η Περιφέρεια Πόλογκ διαιρείται σε 9 δήμους:
*Δήμος Βραψίστα
*Δήμος Γεγκούνοφτσε
*Δήμος Γκόστιβαρ
*Δήμος Ζέλινο
*Δήμος Μαυρόβο και Ροστούσα
*Δήμος Μπογοβίντσε
*Δήμος Μπρεβένιτσα
*Δήμος Τέαρτσε
*Δήμος Τέτοβο

## Δημογραφία

### Πληθυσμός
Ο πληθυσμός της Περιφέρεια Πόλογκ είναι 304 125 κάτοικοι, σύμφωνα με την απογραφή πληθυσμού του 2002.

### Εθνότητες
Η Περιφέρεια Πόλογκ είναι η μόνη περιφέρεια στην οποία η πλειοψηφία των κατοίκων δεν ανήκουν στην εθνοτική ομάδα των Σλαβομακεδόνων.



## Δείτε ακόμη
*Κοιλάδα Πόλογκ

## Παραπομπές

## Εξωτερικοί σύνδεσμοι
*

Κατηγορία:Περιφέρειες της Βόρειας Μακεδονίας
Κατηγορία:Περιφέρεια Πόλογκ
Ανατολική Στατιστική Περιφέρεια (Βόρεια Μακεδονία)

Η **Ανατολική Στατιστική Περιφέρεια** () είναι μία από τις οκτώ Στατιστικές περιφέρειες της Βόρειας Μακεδονίας. Βρίσκεται στο ανατολικότερο μέρος της χώρας, στα σύνορα με τη Βουλγαρία. Εσωτερικά, συνορεύει με την Περιφέρεια Βάρνταρ, την Περιφέρεια Σκοπίων, τη Βορειοανατολική Στατιστική Περιφέρεια και τη Νοτιοανατολική Στατιστική Περιφέρεια.

## Δήμοι
Η Ανατολική Στατιστική Περιφέρεια διαιρείται σε 11 δήμους:
*Δήμος Βίνιτσα
*Δήμος Ζρνόβτσι
*Δήμος Καρμπίντσι
*Δήμος Κότσανη
*Δήμος Μακέντονσκα Καμένιτσα
*Δήμος Μπερόβου
*Δήμος Ντελτσέβου
*Δήμος Πέχτσεβο
*Δήμος Πρόμπιστιπ
*Δήμος Στιπ
*Δήμος Τσεσίνοβο-Ομπλέσοβο

## Δημογραφία

### Πληθυσμός
Ο πληθυσμός της Ανατολικής Στατιστικής Περιφέρειας είναι 181 858 κάτοικοι ή 9,0% του συνολικού πληθυσμού της Βόρειας Μακεδονίας, σύμφωνα με την απογραφή πληθυσμού του 2002.

### Εθνότητες
Η μεγαλύτερη εθνοτική ομάδα στην περιφέρεια είναι οι Σλαβομακεδόνες.



## Παραπομπές

## Εξωτερικοί σύνδεσμοι
*

Κατηγορία:Περιφέρειες της Βόρειας Μακεδονίας
Περιφέρεια Σκοπίων

Η **Περιφέρεια Σκοπίων** (, ) είναι μία από τις οκτώ Στατιστικές περιφέρειες της Βόρειας Μακεδονίας. Βρίσκεται στο βόρειο μέρος της χώρας. Συνορεύει στα βόρεια με το Κοσσυφοπέδιο, ενώ στο εσωτερικό της χώρας συνορεύει με την Περιφέρεια Βάρνταρ, την Περιφέρεια Πόλογκ, τη Βορειοανατολική Στατιστική Περιφέρεια, την Ανατολική Στατιστική Περιφέρεια και τη Νοτιοδυτική Στατιστική Περιφέρεια.  

## Δήμοι
Η Περιφέρεια Σκοπίων διαιρείται σε 17 δήμους, 10 εκ των οποίων αποτελούν την πόλη των Σκοπίων:
*Δήμος Αρατσίνοβο
*Δήμος Ζελενίκοβο
*Δήμος Ίλιντεν
*Δήμος Πέτροβετς
*Δήμος Σόπιστα
*Δήμος Στουντενίτσανη
*Δήμος Τσούτσερ Σάντσεβο
*Σκόπια:
** Δήμος Άεροντρομ
** Δήμος Γκάζι Μπάμπα
** Δήμος Γκιόρτσε Πέτροφ
** Δήμος Κάρπος
** Δήμος Κίσελα Βόντα
** Δήμος Μπούτελ
** Δήμος Σαράι
** Δήμος Σούτο Ορυζάρι
** Δήμος Τσάιρ
** Δήμος Τσένταρ

## Δημογραφία

### Πληθυσμός
Ο πληθυσμός της Περιφέρειας Σκοπίων είναι 578 144 κάτοικοι, σύμφωνα με την απογραφή πληθυσμού του 2002 (28,6% του συνολικού πληθυσμού της χώρας). Είναι η μεγαλύτερη σε πληθυσμό περιφέρεια της χώρας.

### Εθνότητες
Η μεγαλύτερη εθνοτική ομάδα στην περιφέρεια είναι οι Σλαβομακεδόνες.



## Παραπομπές



Σκοπιων
Νοτιοανατολική Στατιστική Περιφέρεια (Βόρεια Μακεδονία)

Η **Νοτιοανατολική Στατιστική Περιφέρεια** () είναι μία από τις οκτώ Στατιστικές περιφέρειες της του κράτους των Σκοπίων. Συνορεύει με την Ελλάδα και τη Βουλγαρία στα νοτιοανατολικά, ενώ στο εσωτερικό της χώρας συνορεύει με την Περιφέρεια Βάρνταρ και την Ανατολική Στατιστική Περιφέρεια.

## Δήμοι
Η Νοτιοανατολική Στατιστική Περιφέρεια διαιρείται σε 10 δήμους:
*Δήμος Βαλάντοβο
*Δήμος Βασίλεβο
*Δήμος Βογδάντσας
*Δήμος Γευγελής
*Δήμος Δοϊράνης
*Δήμος Κόντσε
*Δήμος Μποσίλοβο
*Δήμος Νόβο Σέλο
*Δήμος Ράντοβις
*Δήμος Στρώμνιτσας

## Δημογραφία

### Πληθυσμός
Ο πληθυσμός της Νοτιοανατολικής Στατιστικής Περιφέρειας είναι 171.416 κάτοικοι, σύμφωνα με την απογραφή πληθυσμού του 2002.

### Εθνότητες
Η μεγαλύτερη εθνοτική ομάδα στην περιφέρεια είναι οι Σλαβομακεδόνες.



## Παραπομπές

## Εξωτερικοί σύνδεσμοι
*

Κατηγορία:Περιφέρειες της Βόρειας Μακεδονίας
Νοτιοδυτική Στατιστική Περιφέρεια (Βόρεια Μακεδονία)

Η **Νοτιοδυτική Στατιστική Περιφέρεια** (, ) είναι μία από τις οκτώ Στατιστικές περιφέρειες της Βόρειας Μακεδονίας. Βρίσκεται στο δυτικό και στο νοτιοδυτικό μέρος της χώρας. Συνορεύει με την Αλβανία στα δυτικά, ενώ στο εσωτερικό της χώρας συνορεύει με την Περιφέρεια Πελαγονίας, την Περιφέρεια Πόλογκ, την Περιφέρεια Σκοπίων και την Περιφέρεια Βάρνταρ.

## Δήμοι
Η Νοτιοδυτική Στατιστική Περιφέρεια διαιρείται σε 9 δήμους:
*Δήμος Βεύτσανη
*Δήμος Δίβρης
*Δήμος Κίτσεβο
*Δήμος Μακέντονσκι Μπροντ
*Δήμος Ντεμπάρτσα
*Δήμος Οχρίδας
*Δήμος Πλάσνιτσα
*Δήμος Στρούγκα
*Δήμος Τσεντάρ Ζούπα

## Δημογραφία
### Πληθυσμός
Ο πληθυσμός της Νοτιοδυτικής Στατιστικής Περιφέρειας είναι 221 546 κάτοικοι, σύμφωνα με την απογραφή πληθυσμού του 2002.

### Εθνότητες
Η μεγαλύτερη εθνοτική ομάδα στην περιφέρεια είναι οι Σλαβομακεδόνες.



## Παραπομπές

## Εξωτερικοί σύνδεσμοι
*

Κατηγορία:Περιφέρειες της Βόρειας Μακεδονίας
Περιφέρεια Βάρνταρ

Η **Περιφέρεια Βάρνταρ** () είναι μία από τις οκτώ Στατιστικές περιφέρειες της Βόρειας Μακεδονίας. Συνορεύει με την Ελλάδα στα νότια, ενώ στο εσωτερικό της χώρας συνορεύει με την Περιφέρεια Πελαγονίας, τη Νοτιοδυτική Στατιστική Περιφέρεια, την Περιφέρεια Σκοπίων, την Νοτιοανατολική Στατιστική Περιφέρεια και την Ανατολική Στατιστική Περιφέρεια. Η ονομασία της περιφέρειας προέρχεται από τον ποταμό Αξιό (Βαρδάρη), ο οποίος περνάει μέσα από αυτή. 

## Δήμοι
Η Περιφέρεια Βάρνταρ διαιρείται σε 9 δήμους:
*Δήμος Βελεσών
*Δήμος Γκράντσκο
*Δήμος Καβάνταρτσι
*Δήμος Λόζοβο
*Δήμος Νεγκότινο
*Δήμος Ντέμιρ Κάπιγια
*Δήμος Ρόσομαν
*Δήμος Σβέτι Νίκολε
*Δήμος Τσάσκα

## Δημογραφία

### Πληθυσμός
Ο πληθυσμός της Περιφέρεια Βάρνταρ είναι 154 535 κάτοικοι, σύμφωνα με την απογραφή πληθυσμού του 2002.

### Εθνότητες
Η μεγαλύτερη εθνοτική ομάδα στην περιφέρεια είναι οι Σλαβομακεδόνες.



## Δείτε ακόμη
*Αξιός

## Παραπομπές

## Εξωτερικοί σύνδεσμοι
* 

Κατηγορία:Περιφέρειες της Βόρειας Μακεδονίας
Κατηγορία:Περιφέρεια Βάρνταρ
Κώστας Σμοκοβίτης

Ο **Κώστας Σμοκοβίτης** (Λαμία, 15 Απριλίου 1951) είναι Έλληνας τραγουδιστής.

## Βιογραφία
Γεννήθηκε στις 15 Απριλίου το 1951 στη Λαμία. Η ερμηνευτική του καριέρα ξεκινάει από το 1972. Από μικρή ηλικία τραγουδούσε με τους φίλους του και μόνος του έμαθε να παίζει φυσαρμόνικα. Τα πρώτα του ακούσματα τα κληρονόμησε από τη μητέρα του και από δημοτικούς συνθέτες και τραγουδιστές και από διάφορα λαϊκά πανηγύρια της περιοχής του. Όταν τελείωσε το λύκειο, έδωσε εξετάσεις στην Ανωτέρα Σχολή Ηλεκτρονικών. Η αγάπη του όμως για τη μουσική και για το τραγούδι άλλαξαν τη ρότα των φιλοδοξιών του παρά τις αντιδράσεις των γονιών οι οποίοι ήταν εκπαιδευτικοί. Το 1972 καθώς κέρδισε το πρώτο βραβείο σε τοπικό διαγωνισμό τραγουδιού στη Λαμία, ο Κώστας Βενετσάνος και ο Χρήστος Μουραμπάς του πρότειναν να συμμετάσχει σε μιαν ακρόαση στην Αθήνα  στα στούντιο της Κολούμπια για λογαριασμό της Μίνος και τότε υπογράφει το πρώτο του συμβόλαιο.
 
Μετά από αυτή τη διάκριση άνοιξαν πόρτες για την καριέρα του πραγματοποιώντας μια πλούσια σειρά από εμφανίσεις σε μπουάτ, αναψυκτήρια, θεατρικές μουσικές παραστάσεις, συναυλίες σε Ελλάδα και εξωτερικό. Έχει συνεργαστεί με ηθοποιούς και μουσικούς όπως οι: Μαρία Φαραντούρη, Χάρις Αλεξίου, Βασίλης Παπακωνσταντίνου, Μάνος Λοΐζος, Αλίκη Βουγιουκλάκη, Δώρος Γεωργιάδης, Μπέσσυ Αργυράκη, Άννα Βίσση,  Ελπίδα, Γιώργος Ζαμπέτας, Καίτη Χωματά, Σωτήρης Μουστάκας και πολλοί άλλοι. Έχει τιμηθεί με βραβεία και διακρίσεις σε Φεστιβάλ Τραγουδιού Θεσσαλονίκης καθώς και σε τοπικές πολιτιστικές εκδηλώσεις διαφόρων περιοχών της Ελλάδος. Για την αφιλοκερδή συμμετοχή του τιμήθηκε από την Ιερά Μητρόπολη των Αθηνών και από τον Αρχιεπίσκοπο Αθηνων και Πάσης Ελλάδος Χριστόδουλο με τον χρυσό μετάλλιο Α' Τάξεως του Αποστόλου Παύλου.

## Παραπομπές


## Πηγή
* Κώστας Σμοκοβίτης, επίσημο ιστολόγιο του καλλιτέχνη.

Κατηγορία:Έλληνες τραγουδιστές
Κατηγορία:Συμμετέχοντες στο Φεστιβάλ Τραγουδιού Θεσσαλονίκης